Association internationale des études byzantines
Association internationale des études byzantines (ინგლ. International Association of Byzantine Studies. AIEB; „ბიზანტინოლოგთა საერთაშორისო ასოციაცია“) — ჩამოყალიბდა 1948 წელს. წარმოადგენს ბიზანტიოლოგთა საკოორდინაციო ორგანოს, რომელიც აერთიანებს ბიზანტიოლოგიის ეროვნულ წევრ ჯგუფებს. ორგანოს მიზანია ადგილობრივ და რეგიონულ ბიზანტიოლოგიურ ასოციაციებს შორის კორდინაციის გაწევა. 1964 წლიდან გამოსცემს ბიულეტენს სახელწოდებით — „Bulletin d'information et de coordination“. 2017 წლიდან აქვეყნებს ყოველთვიურ გაზეთს — Byzantine News. AIEB ასევე აკონტროლებს რიგ კომისიებს, რომლებიც მხარს უჭერენ და ხელს უწყობენ სპეციალიზირებული კვლევის სფეროებს. ასეთ კომისიებს მიეკუთვნება: Corpus Fontinum Historiae Byzantinae, Inscriptiones Graecae Aevi Byzantini, AIEB-ის განვითარების კომისია, კომისია ბიზანტიური ხელოვნების ისტორიისთვის, კომისია ისტორიული გეოგრაფიისა და ბიზანტიის სივრცითი ანალიზისათვის, კომისია ბიზანტიური არქეოლოგიისა და კომისია ბიზანტიური სიგილოგრაფიისთვის.